**Povzetek projekta:**

**Plazovi na cesti LC 350 351 Žagarjev mlin - Kot - Leše; ID iz AJDE: 1152779, faza I.**

Obravnavan projekt skuša izboljšati območje ceste LC 350 351 Žagarjev mlin – Kot – Leše v dolžini 1.612 m, in sicer od zaključka obstoječega asfalta do Jugovega križišča. Na tej cesti so vidne deformacije cestišča, kot so različna širina cestišča na različnih koncih cestišča, odtekanje vode, nastajanje močvirja in drsenje tal zaradi naravnega jarka, gubanje ceste in druge posledice plazov. Prenova bo zajemala pripravljalna dela, zemeljska dela, voziščne konstrukcije, odvodnjavanje, gradbena in obrtniška dela, oprema ceste, tuje storitve, kot so izdelava projekta PID, in geomehanski nadzor, ter razna manjša nepredvidena dela.

Karakteristični profili ceste so naslednji:

* bankina 0,50 m
* asfaltna mulda z drenažo 0,50 m
* dvosmerno vozišče 4,20 m – 5,0 m
* bankina 0,50 m

torej skupaj 5.70 – 6,50 m.

Na sami trasi so potrebne štiri podporne konstrukcije, katere se izvedejo z kamnito betonskim zidom, in sicer v dolžini 30 m, 30 m, 58 m in 45 m.

Ocenjena vrednost investicije v stalnih cenah znaša 873.505,15 EUR brez DDV oziroma 1.065.676,28 EUR z DDV. Operacija bo financirana iz dveh virov, občinskega proračuna in Ministrstva za okolje in prostor.

|  |  |  |
| --- | --- | --- |
| **Viri financiranja (skupaj)** | **Skupaj** | **Delež** |
| **MOP** | 867.245,32 | 81,38% |
| **Lastna sredstva** | 198.430,96 | 18,62% |
| **Skupaj** | **1.065.676,28** | **100,00%** |

Terminski načrt investicije

|  |  |
| --- | --- |
| **Aktivnosti** | **2020** |
| **Meseci** | 2 | 3 | 4 | 5 | 6 | 7 | 8 | 9 | 10 |
| PZI št. 927/2020  |  |   |   |   |   |   |   |   |   |
| Predračun in rekapitulacija za sanacijo plazov in nestabilnega terena ceste  |  |   |   |   |   |   |   |   |   |
| Investicijska dokumentacija |  |  |  |  |  |  |  |  |  |
| Priprava in izvedba javnega razpisa za izvedbo del |  |  |  |  |  |  |  |  |  |
| Izvedbena dela |  |  |  |  |  |  |  |  |  |
| Oprema |  |  |  |  |  |  |  |  |  |
| Nadzor |  |  |  |  |  |  |  |  |  |
| Tehnični pregled in primopredaja |  |  |  |  |  |  |  |  |  |
| Zahtevek za izplačilo nepovratnih sredstev |  |  |  |  |  |  |  |  |  |

Občina Prevalje bo pristopila k izvedbi projekta samo ob pogoju, da bo pridobila sofinancerska sredstva s strani Republike Slovenije, Ministrstva za okolje in prostor, Dunajska cesta 48, 1000 Ljubljana.